અમિતાભ બચ્ચન દ્વારા ભજવવામાં આવેલા તમામ ડબલ રોલમાંથી કદાચ આ જ એક એવી ફિલ્મ છે જેમાં તેમની બીજી ભૂમિકા માત્ર રેફરન્સ માટે ઘડવામાં આવી હતી અને આખી ફિલ્મમાં અમિતાભ બચ્ચનનો આ બીજો રોલ બહુ તેમના અન્ય ડબલ રોલ કરતા સહુથી ઓછા સમય માટે પડદા પર જોવા મળ્યો હતો. સુધીર અને અધીરની ભૂમિકા આ ફિલ્મમાં અમિતાભે ભજવી હતી જે બંને ભાઈઓ હતા. ઓમ શિવપુરીને ત્યાં અનાથ તરીકે ઉછરેલા સુધીરના મોટા ભાઈ અધીર પર એક મહિલાએ છેડતીનો ખોટો આરોપ મુકતા અધીર પોતાની માનસિક સમતુલા ગુમાવી બેસે છે અને પછી સુધીર કેવી રીતે એ મહિલા સાથે બદલો લે છે તેવો અતિશય મહત્ત્વનો સબ પ્લોટ આ ફિલ્મમાં જોવા મળે છે.